አማርኛ BBC News, አማርኛወደ ዋናው ይዘት ይለፉ ክፍሎች ዜና ኢትዮጵያ ቪዲዮ በጣም የተወደዱ ዜና ኢትዮጵያ ቪዲዮ በጣም የተወደዱ ሃሪ እና ሜጋን ልጃቸውን በድሮን ፎቶ ያነሳው ግለሰብ ላይ ክስ መሰረቱ 24 ሀምሌ 2020 የፎቶው ባለመብት, PA Media የሰሴክሱ መስፍን ሃሪ እና ባለቤቱ ሜጋን በድሮን አማካኝነት ጨቅላ ልጃቸው አርቺን ፎቶ ያነሳው ግለሰብ ላይ ክስ መሰረቱ። በሎስ አንጀለስ ካሊፎርኒያ የተከፈተው ክስ፤ በስም ያልተጠቀሰው ግለሰብ የ14 ወራት ጨቅላ የሆነውን የሃሪ እና ሜጋን ልጅ አርቺን በመኖሪያ ቤታቸው በድሮን አማካኝነት ፎቶግራፍ አንስቷል ይላል። ጥንዶቹ ፎቶግራፎቹ የተነሱት የልጃቸውን እና የእነሱን ግላዊነት በተላለፈ መልኩ ነው ይላሉ። ሃሪ እና ሜጋን ከዚህ ቀደም በድብቅ ፎቶ የሚያነሷቸውን ሰዎች አስጠንቅቀው ነበር። ሜጋን፤ ካናዳ ውስጥ ልጇኝ ከፊት አዝላ ሁለት ውሾች በገመድ እያንሸራሸረች የምትታይበት ፎቶ ሾልኮ ከወጣ በኋላ ነበር ጥንዶቹ ማስጠንቀቂያ አዘል መልዕክታቸውን ያሰሙት። አወዛጋቢው ሀጊያ ሶፊያ ቅርስ ዛሬ ለጁምአ ጸሎት ክፍት ይሆናል ቻይና በቼንግዱ የሚገኘው የአሜሪካ ቆንስላ እንዲዘጋ አዘዘች ፌስቡክ አፍሪካ ውስጥ ርካሽ የኢንተርኔት አገልግሎት ሊያቀርብ ነው ሃሪ እና ሜጋን ከወራት በፊት ከእንግሊዝ ንጉሳዊያን ስርዓት እራሳቸውን ማግለላቸው የሚታወስ ሲሆን፤ አሁን መቀመጫቸውን በአሜሪካዋ ሎስ አንጀለስ አድርገዋል። የጥንዶቹ ጠበቃ የሆኑት ማይክል ኩምፕ፤ “በካሊፎርኒያ እያንዳንዱ የቤተሰብ አባላት በመኖሪያ ቤታቸው የግላዊነት መብታቸው የተጠበቀ ነው። ድሮንም፣ ሄሊኮፍተር ወይም ፎቶግራፎች ይህን መብት መተላለፍ አይችሉም” ብለዋል። ጠበቃው ጨምረው እንደተናገሩት፤ ሃሪ እና ሜጋን በተደጋጋሚ ፎቶግራፍ ተደብቀው በሚያነሱ ፓፓራዚዎች ምክንያት ግላዊ መብታቸው በተደጋጋሚ እየተጣሰ ነው። በመኖሪያ ቤታቸው ላይም ሄሊኮፍተር ፎቶግራፍ ለማንሳት በተደጋጋሚ እንደሚበር እና ፎቶግራፍ አንሺዎችም አጥራቸውን እየሰረሰሩ ፎቶግራፍ ማንሻ ሌንሶችን አስርገው እንደሚያስገቡ ጠበቃው ተናግረዋል። የልዑል ሃሪ እናት የሆነችው ልዕልት ዳያና በሞተርብስክሌት ሲከታተሏት ከነበሩ 'ፓፓራዚዎች' ስታመልጥ ሳለች ባጋጠማት የመኪና አደጋ ህይወቷ ማለፉ አይዘነጋም። እንዳያመልጥዎ ሶማሊያ ከኬንያ ጋር ያላትን ዲፕሎማሲያዊ ግንኙነት አቋረጠች15 ታህሳስ 2020 ኢትዮጵያና ቤላሩስ የጋዜጠኞች እስር በከፍተኛ ሁኔታ የጨመረባቸው አገራት ናቸው-ሲፒጄ15 ታህሳስ 2020 "ጉግልና ሌሎች ግዙፍ የቴክኖሎጂ ኩባንያዎች እንደ ተቋም ዘረኞች ናቸው" ትምኒት ገብሩ15 ታህሳስ 2020 ከየፈርጁ ክትባት በማዘጋጀት ፈር ቀዳጅ እንደሆነ የሚነገርለት ዓለም የዘነጋችው ግለሰብ15 ታህሳስ 2020 ቢቢሲ አማርኛ ዜና31 ጥር 2020 ስንት የኮሮናቫይረስ ክትባቶች አሉ?
